cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb fy cy cy cy cy cy cy cy cy cy cy cy en cy cy en su de cy cy af cy cy en cy en es
Helen Williams yn ennill Tlws Coffa Elvet a Mair Elvet Thomas | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Helen Williams yn ennill Tlws Coffa Elvet a Mair Elvet Thomas
Helen Williams yw enillydd Tlws Coffa Elvet a Mair Elvet Thomas Eisteddfod Genedlaethol Caerdydd 2018.
Cyflwynwyd y wobr iddi yn Shw’mae Caerdydd Dysgu Cymraeg / Learn Welsh ar Faes yr Eisteddfod yn un o seremonïau cyntaf yr wythnos, ddydd Sadwrn 4 Awst.
Cyflwynir y wobr hon i diwtor Cymraeg sydd yn neu wedi gwneud cyfraniad nodedig i faes Cymraeg i Oedolion, a rhoddir y wobr eleni gan Rhiannon Gregory.
Mae Helen Williams wedi gweithio ym maes Cymraeg i Oedolion ers 1985, ac wedi gweithio fel tiwtor yng Nghaerdydd, Abertawe, Ceredigion a Sir Benfro.
Ar hyn o bryd, mae Helen yn gweithio fel Prif Diwtor i Ddysgu Cymraeg Sir Benfro, un o ddarparwyr newydd y Ganolfan Gymraeg Cenedlaethol. Chwaraeodd hi ran allweddol yn sefydlu maes Cymraeg i Oedolion yn Sir Benfro, ac mae ganddi brofiad helaeth o ddysgu Cymraeg i Oedolion ar bob lefel.
Mae cannoedd o ddysgwyr wedi elwa o’i phrofiad a’i chymorth dros y blynyddoedd, gyda’i ffordd ddiymhongar, broffesiynol wrth hyfforddi tiwtoriaid newydd a phrofiadol yn golygu bod safon y tiwtoriaid wedi cynyddu yn sylweddol dros y cyfnod.
Yn ogystal ag ysbrydoli tiwtoriaid, mae Helen hefyd wedi ysbrydoli cenedlaethau o ddysgwyr, gyda nifer ohonyn nhw erbyn hyn yn rhugl a rhai yn diwtoriaid eu hunain. Eto mae ei ffordd ymroddedig, broffesiynol yn y dosbarth yn ysbrydoli dysgwyr i barhau i ddysgu o flwyddyn i flwyddyn.
Mae Helen hefyd yn arwain ei dysgwyr tu allan i’r dosbarth hefyd trwy fynychu digwyddiadau allgyrsiol i gefnogi dysgwyr megis nosweithiau llawen, cwisiau a sesiynau Ffrindiaith.
Cyflwynir y Tlws er cof am Elvet a Mair Elvet Thomas.  Fel athro yn Ysgol Cathays, ysbrydolodd Elvet Thomas genedlaethau o ddisgyblion, y mwyafrif o gartrefi di-gymraeg, i ddysgu’r iaith yn rhugl. Sefydlodd Adran o'r Urdd yn yr ysgol yn y 1920au, ac fe daflodd ei hun i mewn i holl weithgareddau'r mudiad yn y cyfnod cynhyrfus hwnnw.
Cynhelir y seremoni yn Shw’mae Caerdydd am 13:00.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.